
ТР Премьер-министры Алексей Песошин бүген Татарстанның Алексеев районына эшлекле сәфәре кысаларында “Алексеев керамикасы” ААҖ предприятиесендә булды.

Искә төшерәбез, предприятие үзенең 25-еллыгын билгеләп үтә.

Алексей Песошин хезмәт коллективы белән очрашты, предприятиенең юбилее белән котлады.

“Сезне заводның 25-еллыгы белән котлыйм. Мин предприятиенең икътисадын һәм җитештерү күрсәткечләрен карадым, һәм сезнең юбилейны каршы алырлык эшләрегез бар. 5-6 млн данә кирпечтән сез 60 млн данәгә җиткәнсез, продукция сатыла. Сезнең предприятие район һәм республика икътисадына шактый өлеш кертә. 2013 елгы җәйге Универсиада объектлары төзелешендә, мәктәпкәчә оешмалар, мәктәпләр һәм Казан Изге Ана иконасы соборы кебек мөһим объектлар төзелешендә үзегезне яхшы яктан күрсәттегез”, - диде Алексей Песошин.

“Алексеев керамикасы” заводы Татарстан Республикасында һәм Идел буе федераль округында әйдәп баручы җитештерүчеләрнең берсе. Предприятие үзенең эшчәнлеген 1995 елда башлый.

2002 елдан һәм бүгенге көнгә кадәр предприятиене яңарту буенча эшләр алып барыла.
Алексей Песошин “Алексеев керамикасы” заводы коллективын 25-еллыгы белән котлады